b'\n_START_ARTICLE_\nAstrid Norve\xc5\xa1ka\n_START_SECTION_\n\xc5\xbdivljenjepis\n_START_PARAGRAPH_\nPrincesa Astrid je bila kr\xc5\xa1\xc4\x8dena 31. marca 1932 in njeni botri so bili: kralj Haakon VII. in kralica Matilda Norve\xc5\xa1ke (njena stara star\xc5\xa1a po o\xc4\x8detovi strani), princ Karl in princesa Ingeborg \xc5\xa0vedska (njena stara star\xc5\xa1a po materni strani), princesa Astrid Belgijska (njena teta), Elizabeta, vojvodinja Yor\xc5\xa1ka, princesa Tira Danska, princ Evgen \xc5\xa0vedski in princ Jurij Britanski. Princesa je odrasla na kraljevem posestvu Skauguma v Askerju in je bila izobra\xc5\xbeevana privatno. Med drugo svetovno vojno je s svojo dru\xc5\xbeino pobegnila pred nacisti in pre\xc5\xbeivela vojno v Washingtonu, D.C.. izgnanstvu v skupaj s svojo mamo, bratom in sestro._NEWLINE_Po vojni je princesa \xc5\xa1tudirala ekonomijo in politi\xc4\x8dno zgodovino v Oxfordu._NEWLINE_Od smrti njene mame aprila 1954 do poroke njegovega brata avgusta 1968 je bila princesa Astrid prva dama Norve\xc5\xa1ke in je na vseh predstavitvenih nalogah delala skupaj z o\xc4\x8detom, tudi med dr\xc5\xbeavnimi obisku._NEWLINE_Princesa Astrid je vzgojila svojo dru\xc5\xbeino v Vindernu. Sedaj \xc5\xbeivi skupaj z mo\xc5\xbeem v Nordmarki v Oslu. Njeni hobiji so vezenje, pletenje, branje in slikanje porcelana._NEWLINE_Leta 2005 je bila del slovesnosti, ki so obele\xc5\xbeile 60. obletnico konca druge svetovne vojne, in tudi odkrivanje spominske plo\xc5\xa1\xc4\x8de, ki je obele\xc5\xbeila izgnanstvo norve\xc5\xa1kega vladarja v London._NEWLINE_Februarja 2012 je princesa Astrid praznovala svoj 80. rojstni dan z zasebno ve\xc4\x8derjo v kraljevi pala\xc4\x8di v Oslu._NEWLINE_580,000\xc2\xa0km\xc2\xb2 veliko obmo\xc4\x8dje na Antarktiki je v njeno \xc4\x8dast poimenovana Obala princese Astrid.\n_START_SECTION_\nMecenstva\n_START_PARAGRAPH_\nPrincesa Astrid je predsednica odbora Spominskega sklada kronske princese M\xc3\xa4rthe, ki zagotavlja finan\xc4\x8dne in socialne pobude, ki jih izvajajo nevladne organizacije_NEWLINE_Princesa je mecen ve\xc4\x8d organizacij in sodeluje pri njihovih dejavnostih z velikim zanimanjem. \xc5\xa0e posebej je vklju\xc4\x8dena v delo z otroki in mladimi z disleksijo. Sama je zaradi disleksije v otro\xc5\xa1tvu in mladosti pre\xc5\xbeivljala te\xc5\xbeke \xc4\x8dase.'